Fujian-provinco, kies ĉefurbo estas Fuzhou, estas fama pro sia jasmena teo, konsiderata la plej bona en la mondo. Mi neniam aŭdis pri jasmena teo ĝis mia vizito al Srilanko, en 2014: tie mi aĉetis jasmenan teon kaj kunportis al Brazilo, sed ĝiaj odoro kaj gusto estis tre fortaj. Pasintjare en Fuzhou, tamen, mi rimarkis ke Fuzhou-a jasmena teo havas alian guston, pli milda kaj bona. Mi pasintjare revenis al la urbo kaj denove oni donis al mi jasmenan teon ĉiutage: okaze de solenaĵoj de la turismofestivalo, dum ŝipvojaĝo sur Min-rivero, kaj kompreneble ankaŭ en Jasmena Kulturparko de la tekompanio Chunlun. Ŝajnas al mi ke en Fuzhou proponi teon al aliulo estas tre aprezata maniero bonvenigi iun.